JUMAL KÕNELEB
Tere jälle!
Kui usklikuks sain,
puudutas mind kõige enam, et Jumal on armastus.
Milline õnn!
Õnneks on olemas keegi,
kes on meist suurem ja kes on armastus.
Ta pole vaid kõikvõimas Jumal, kes elab kusagil kaugel.
Ta on armastus, kes hoolib ja on meie lähedal.
Lähemal kui keegi teine.
Ta kutsub meid enese juurde.
Jeesus ütleb: "Tulge minu juurde kõik vaevatud ja koormatud."
Kui oled vaevatud ja koormatud
nagu me kõik sageli oleme rohkem või vähem,
"tulge minu juurde ja mina annan teile hingamise".
Jeesuses on hingamine, rahu ja armastus.
Tema on meie kõigi jaoks tee sellesse heasse ellu.
Imeline on see, et võime kogeda
seda rahu ja armastust kõigi väljakutsete keskel.
Jeesus ei öelnudki, et maailmas on teil rahu.
Ta ütles, et maailmas teid ahistatakse
ja teil on seal raskusi, aga Minus on teil rahu.
Ta ütleb veel: "Ärge kartke, mina olen maailma ära võitnud!"
Aamen.
Tahame armastuse teest ka täna rääkida ja jätkata sellest,
et Piiblis algab selle kirjeldus sõnadega:
"Armastus on kannatlik, armastus on pikameelne."
Meil on pikameelne ja kannatlik Jumal.
Agape-armastus.
Agape-armastus on pikameelne.
Kas sina vajad seda? - Vajan agape-armastust.
Jumala armastus on pikameelne.
Imeline on ka see, et kuna Ta elab meie sees,
siis ta avaldab ka meie sees seda sama mõju.
Kannatlikkust, pikka meelt.
Igaüks meist teab, et kannatlikkus ja pikk meel,
st meelsus, mis püsib kaua, ei loobu ja isegi kannatab.
Kannatlikkus tuleb ju sõnast "kannatama".
Jaksab vahel ka kannatada,
on tõesti omadused, mida me eluks vajame.
Kui elame teiste inimeste keskel, oleme sunnitud paljut kannatama,
sest inimesed meie ümber ei ole alati toredad.
Sina küll oled.
Vähemasti enamvähem.
Kuidas me peame vastu keeruliste inimsuhete keskel,
kui meie ümber on väsinud inimesi?
Kuidas talume iseennast, kui oleme ärritunud või väsinud?
Kuidas me sellega toime tuleme?
Tõde on see, et kui oleme väsinud või keegi meie kõrval on seda,
siis enamasti elab ta meie peal oma väsimust välja.
Justkui viskab meile oma prügi.
Mida me siis teeme?
Kas tõmbume täielikult tagasi ja see ongi parim lahendus?
See on üks variantidest küll, et tõmbuda täielikult eemale
ning minna ära nelja seina vahele ja otsustada:
"Mina ei suhtle kellegagi, kui nad ei ole minu vastu head!"
Teine variant on muidugi vastata samaga.
See on vist see kõige tavalisem variant.
Need mõlemad on üsna tavapärased.
Me kas vastame samaga või tõmbume teistest eemale.
Üks pastor jutlustas hiljuti sellest,
mida teha siis, kui meid loobitakse poriga.
Enese eraldamine küll ei aita, kui just ei eraldu otsima Jumalat.
Kättemaks pole ka õige ja teeb asju ainult hullemaks.
Kolmas varinat pole ka hea, et hakkame teist taga rääkima.
Me ei loobi otse süüdlasele pori, vaid loobime seda kohvilaua lobas.
Ka see pole õige viis.
Milline siis on õige tee?
Esimene kiri korintlastele ütleb otse, et armastuses püsimine.
Armastuses käimine on parim tee.
Selleks et peaksime siin maailmas vastu
ja meil oleks tegutsemiseks tarkust, peame olema tugevad.
Just. - Meil peab olema selline allikas, koht,
millest ma ise saan jõudu elamiseks.
Ma vajan allikat, millest tankida armastust
et ma suudaksin taluda inimesi enese ümber.
Kas pole nii?
Piibel ütleb otse, et armastame sest Tema on meid enne armastanud.
Esimeses Johannese kirjas öeldakse:
"Kes ei armasta, ei ole Jumalat ära tundnud.."
Kogu aeg räägitakse, et armastuse allikas on Tema.
Ma ei tea sinu kohta, aga minu jaoks juba teadmine,
et mul on koht, kus ma saan tankida,
koht, kus saan puhata ja lihtsalt võtta vastu.
Selles kohas saan jõudu, mis on tõeliselt oluline.
Ma ei ole neid raamatuid kirjutanud selleks,
et lihtsalt midagi müüa, vaid sellepärast, et olen märganud,
et vähestel kristlastel on lähedane suhe Jumalaga.
Kui suhe Jumalaga ei anna meile abi, jõudu,
rahu ja armastust, millest seda siis veel leida?
Kust leiame armu, rahu, armastust, kui seda pole ka suhtes Jumalaga,
mis ometi on kõige olulisem ja lähedaseim suhe kristlasele?
Kui isegi sellest seda ei leia?
Mis siis, kui see siiski on seal?
Psalm 112:7 ütleb nii imeliselt: "Ei ta karda õnnetuse sõnumit,
tema süda on kindel, ta loodab Issanda peale."
Meie süda võib olla kindel, kui elame Issanda lähedal.
Psalm 21:8 "Sest kuningas loodab Issanda peale
ja Kõigekõrgema helduses ta ei kõigu."
Issanda vägi ja Tema ligiolus elamine
tekitab kõikumatust ning tugevust meie südameis.
Kiri galaatlastele 5:22-23: "Aga Vaimu vili on.."
Mitte Jani ega Joy vili, ega meie armastuse vili,
vaid Püha Vaimu vili on armastus, rõõm, rahu, pikk meel, lahkus,
headus, ustavus, tasadus, enesevalitsus.."
Need kõik on Vaimu viljad.
Ma tean seda täpselt, et veetes aega Issandaga
ja olles regulaarselt Temaga, jäävad Tema omadused ka mu külge.
Muutud selle sarnaseks, kelle seltskonnas viibid.
Issanda seltskonnas viibimine teeb tõesti head.
Tema sarnaseks muutumisest paremat varianti ei olegi.
Vähemalt mitte minu elus.
See on imeline, et räägitakse Vaimu viljast.
Vili on ju miski, mis kasvab iseenesest.
See on tõsi. - Vilja ei saa välja pigistada.
Vaimu vili on miski, mis kasvab ja areneb iseenesest.
Kui puu on istutatud heasse pinnasesse,
kus leidub vett ja päike paistab sellele,
siis kasvab automaatselt sellele ka hea vili.
Kui meie juured on Issandas ja ammutame Temast regulaarselt,
siis hakkavad need viljad ka kasvama.
Seda on imetore teada.
Elus tuleb ette keerulisi olukordasid.
Me peame tegema valikuid, kuidas me nendele reageerime.
Valik toimub enamasti sekundiga.
Kui kohtun vihase inimesega, kes mind hakkab süüdistama,
ütleb mulle inetuid asju, siis tuleb mul sekundiga teha valik.
Pean mõttes valima, kuhu see olukord suundub.
Kas ma lähen sellega kaasa,
kas ma hakkan samuti sõdima, kas ma võitlen vapralt
ja annan täie mõõduga tagasi või teen ma midagi muud?
Kas on olemas mõni teine valik?
Jakoobuse kirja järgi on. - Kas tõesti?
Jakoobuse kirjas 1:2 öeldakse: "Pidage seda lausa rõõmuks,
mu vennad, kui te satute mitmesugustesse kiusatustesse,"
Üks rootsikeelne piiblitõlge ütleb seda nii:
"Armsad vennad, kas teil on palju väljakutseid ja raskusi?
Olge siis rõõmsad!"
"Olge siis rõõmsad!
Kui tee on raske,
saate mitmeid võimalusi, et kannatlikkuses kasvada."
Raskel teel saate võimalusi kannatlikkuses kasvamiseks.
Hoolitsege siis selle eest, et kasvate kannatlikkuses.
Piibel räägib, et väljakutsed ja olukorrad, mida elus kohtame,
keerulised inimesed või keerulised olukorrad,
tuleks võtta rõõmuga vastu sest need kasvatavad me iseloomu.
Need kasvatavad meis pikka meelt ja kannatlikkust.
Kui seda loeme, vaidleme vastu.
Ma ei taha kindlasti rõõmustada sellises olukorras, milles olen.
Siin ei räägita vaid sellest,
et me pikk meel ja kannatlikkus kasvab.
Siin öeldakse edasi:
"kui teie olete kasvanud kannatlikkuses täiuseni,
võite taluda mida iganes, jäädes tugevaks ja kindlaks."
Tasakaalukateks.
Võite taluda mida iganes, jäädes kindlaks ja tugevaks.
Elava sõnumi piiblitõlge ütleb: "Kui saate rohkem kannatlikkust,
saavad teist terviklikud inimesed ning suudate säilitada meelerahu
ning julguse kõikides elu väljakutsetes.
Ma ei saa öelda, et see on minu elus täielikult täitunud.
Tean aga, et kui toon
need rasked olukorrad Jumala ette, ega hakka neid lahkama
vales kohas teiste inimestega, ega hakka samaga vastama,
siis Tema loomus mõjub minus nii, et ma elan selle olukorra üle.
Kui järgmisel korral
tuleb sama või sarnane olukord, siis ma juba tean, mida teha.
Olen märganud, et kui tekivad probleemid
ning olen neid käsitlenud Jumalaga, siis ma talun rohkem.
Täpselt, sest pole hirmu.
Ei karda nii palju.
Oleme märganud seda toredat asja ka siis,
kui tuleb uusi töötajaid ja kooli uusi õpetajaid,
kes sageli ei tea ette, kui väljakutseterohke on see amet.
Õpetajana sa vaid ei õpeta
ning päevad on täis imelisi ja dünaamilisi vestlusi õpilastega.
See on pigem kui soovunelm, et võiksime keskenduda õpetamisele
ja see oleks alati põnev ning annaks meile energiat.
Klassis võib olla 20 elavaloomulist last,
kes kasvavad ja tulevad erinevatest peredest ning oludest.
Neil on omad probleemid ja meil on omad probleemid.
Muidugi hakkab siis
kivi kivi vastu hõõruma ja tekib igasuguseid olukordi.
Ka õpilaste vahel tekib neid.
See konfliktide tekkimine ja lahendamine kuulub töö juurde.
Mida teha laste vahelistes tülides?
Mida teha, kui mõni laps hakkab teisi kiusama?
Kuidas me selle lahendame ja kuidas sealt edasi läheme?
Kuidas me palume ja anname andeks?
Õpetajaameti juurde kuulub miljon erinevat asja.
See on väikese inimesega koos käimine mitme aasta vältel.
Lapse kasvatamine inimeseks ja talle kui kaasavara andmine,
mis oleksid selles maailmas ja praegusel ajal püsivad.
Konflikte ikka tekib.
Kool on nagu väike maailma mudel.
Seal käsitletakse neid samu asju, mida hiljem tuleb tööl käies ette:
kuidas töötada meeskonnas,
kas alati saab sõpru valida ja tõrjuda kõik teised mängust
või kas mu ülesanne on alati kõigiga arvestada?
Laps saab seal harjutada kõigiga koos mängimist
ega saa teha alati seda, mis talle endale pähe tuleb.
Laps harjutab, kuidas vihastudes teisele kohe mitte virutada.
Need on asjad, mida peame kogu aeg treenima.
Huvitav, mida ma sellega ütelda tahtsin?
Ma ei tea, aga nii need asjad on küll.
Kannatlikkus ja pikk meel on sellised asjad,
mida Jumal tahab esile tõsta, väärtustada ja kasvatada meis.
Seda ma öelda tahtsingi! - Kas tõesti?
Sellel kõigel on oma tähendus.
Jakoobuse kirja alguses öeldakse:
"Aga kannatlikkus toob esile täiusliku teo."
Kui loed Vana Testamenti ja ka Uut testamenti, siis näed,
et Jumal lubas Aabrahamile, Joosepile ja teistele suuri asju,
aga need ei täitunud kunagi väga kiirelt.
Kõik nad pidid läbima pika tee, olema kannatlikud ja pika meelega.
Jumal julgustab ka sind ja mind
olema pikameelsed ja kannatlikud ning rõõmustama väljakutsetest.
Mitte sellepärast, et see ainult kasvatab me iseloomu
vaid uskudes, et kui me ei anna alla ning usume ja usaldame Jumalat,
samuti Tema tõotustesse, siis kõikidest väljakutsetest
ja rasketest olukordadest hoolimata viib Jumal viib oma tahe läbi.
Ta on ustav ja toob selle vastuse,
juhib meid oma tahtesse ning täidab prohveteeringu
või mille iganes, mida Ta on sulle lubanud.
Selles mõttes võime rõõmustada,
et võime kõiges usaldada, et Jumal on suurem.
Võime usaldada, et Tema lubadused kannavad
ja on suuremad kui ohud ning ohtlikud olukorrad.
Seetõttu võime juba ette rõõmustada.
Uus raske olukord - ka selles ma usaldan Jumalat!
Ma pean Tema Sõnast kinni, saan selle üle võidu nagu varemgi.
Just nii! - See julgustab mind just praegu.
Mõtlesin just täna ühele olukorrale ning see julgustab mind.
Jumal räägib praegu minule.
Ei tea, kas ka sulle, kuid mulle ütleb: "Ära anna alla!
Samad tõotused ja sama Jumal viivad mind ka sellest läbi.
Ta viib ka sind läbi. Aamen.
Kiri heebrealastele 6:12:
"et te ei jääks loiuks, vaid võtaksite eeskujuks neid,
kes pärivad tõotused usu ja pika meele tõttu."
Siin pole kirjas, et uskusid ja kannatasid igavesti.
Kogu elu nad muudkui uskusid ja kannatasid.
Ei, usu ja kannatlikkuse kaudu nad pärisid tõotatu.
"Kui Jumal Aabrahamile tõotas, siis ta vandus iseenese juures,
kuna tal ei olnud kedagi suuremat, kelle juures vanduda.
Ta ütles: "Tõesti, (kasvõi Jan) õnnistades õnnistan ma sind
ja rohkendades rohkendan ma sind!"
Ja nõnda (Aabraham, Jan, Joy või sina, kes sa meid vaatad),
olles pikameelne, koges ta tõotuse täitumist."
Kas võin lugeda veel kirjast heebrealastele 11:32?
"Ja mida ma veel ütlen?
Mul puudub aeg jutustada
Gideonist, Baarakist, Simsonist, Jeftast, Taavetist, Saamuelist
ning prohvetitest, kes usu läbi vallutasid kuningriike,
mõistsid kohut, said kätte tõotusi, sulgesid lõvide suud,
kustutasid tule väe, pääsesid pakku mõõgatera eest,
said nõtrusest tugevaks ja vägevaks sõjas,
tõrjusid tagasi võõraste vaenuleere."
See on jõud ja tugevus, mis kasvab kannatlikkuse kaudu.
Kas pole nii? - Just.
Suudate säilitada oma meelerahu ja julguse igas elu olukorras,
võite minna vastu millele tahes, püsides tugevate ja kindlatena.
Tegemist on õigupoolest sellega, et siis kui ette tuleb
keeruline ja jube olukord, siis tuleb midagi teha.
Kuidas siis kõigepealt reageerida?
Vahel muidugi reageerin valesti, aga saan alati andeks paluda.
Võin uuesti üritada õigesti reageerida.
Ma võin selles olukorras tõmbuda tagasi või anda alla.
Kas alla anda või end püsti ajada ja leppida lüüasaamisega,
kuna olukord läks halvasti ja asjad on nüüd keerulised
või tõusen ja lähen edasi nagu Piibli kangelased?
Ma lasen sel olukorral end kinnitada ja teha kannatlikuks.
Ma lähen edasi, ei anna järele ega anna alla.
See kasvatab meis pikka meelt, et võime minna vastu kõigele
ning püsida tugevate ja tasakaalukatena.
"et te oleksite täiuslikud ja terviklikud
ega oleks teis midagi vajaka."
Halleluuja!
See on üks neist asjadest, mis meil tuleb ära õppida.
Kristlasena elades on vaja õppida uuesti üles tõusma.
Vaja on ennast turjast haarata, üles tõusta ja uuesti edasi minna.
Peame raputama oma usku ja tuletama meelde Piiblis öeldut.
Kas sa, Joy, ei mäleta Jumala tõotusi ja tegusid oma elus?
Pean end tagant tõukama ja edasi minema sundima.
Peame võtma neid samme ja liikuma uuesti valguse suunas.
Tahan julgustada ka sind, kes oled usaldanud Jumalat,
aga siiski ei ole läinud nii nagu sa oled uskunud ja usaldanud.
Ka sellises olukorras on Jumal endiselt see sama.
Sellised olukorrad panevad eriti kõvasti proovile,
aga ka siis võib üles tõusta ja otsustada taas usaldada Jumalat.
Me ei või selles maailmas alati kõike toimuvat mõista,
aga ikkagi on Jumal sama nagu alati ja ennegi.
Teda võib ikkagi alati usaldada.
Milline iganes on või on olnud sinu varasem olukord,
Jumal on võimeline pöörama selle sinu kasuks.
Lõpetuseks loen kirjakoha Koguja raamatust 7:8.
"Asja lõpp on parem kui selle algus; kannatlikkus on parem kui ülbus."
Pikameelsus on parem kui uhkus.
Kas pole nii. - On.
Palvetame. - Just.
Kas palvetad täna? - Jah.
Tänu, Issand, et saame koos tulla Sinu palge ette.
Issand, Sina tunned täpselt kõiki meie elu väljakutseid.
Issand, tead täpselt kõiki asju, millega täna ja praegu võitleme.
Issand, me täname Sind, et oled kõigest suurem.
Me täname, Sind, Issand,
et oled igas olukorras täielikult ja üleni võitja.
Me täname Sind selle eest, et Sina tõusid surnuist
ning võitsid vaenlase väe võitsid kurjuse ja haiguste väe.
Jumal, Sina oled võitja
ja kui Sina elad meie sees, siis me oleme võitja poolel.
Tänu, Issand.
Tänu, Issand, et oled tõotanud, et me võime astuda
madude ja skorpionide peale ning miski ei tee meile iial kahju.
Täname Sind, et kannatlikkuse, pika meele kaudu ja usu läbi
Püha Vaimu väes minna edasi täiesti kindlatena ja julgetena.
Jeesuse nimel, aamen.
Aamen.
Tänu tagasiside ja palveteemade eest, mida olete meile saatnud.
Olen tänulik selle eest, et saadud on palju palvevastuseid.
Olnud on majanduslikke imesid,
kus inimesed on saanud tööd ning tervenenud.
Tänu Issandale selle eest!
Kui soovid teda rohkem meie tööst,
külasta meie kodulehekülge www.kristillinenkoulu.org
Tea, et Jumal armastab sind ja on alati sinu poolel.
Aamen.
TV7 kanal on saanud
palju positiivset tagasisidet saate "Jumal kõneleb" kohta.
Loen ühe kirja ette.
Tere, soovin tänada saate "Jumal kõneleb" eest.
See on muutnud minu arusaama usklikuks olemisest.
Eriti julgustav oli saateosa nimega "Õnnistus".
Seda peaks õpetama kogudustes rohkem.
Selline õpetus vabastab, tervendab ja annab uue identiteedi.
Õpetus tõstab meie pilgu Jeesusele ega pane vaatama iseenesele.
See kergendab meie sammu ja on hea rääkida sellest teistele.
Selline on tõeline rõõmusõnum Jeesusest.
Kui saatesari "Jumal kõneleb" puudutab ka sinu südant,
siis toeta saadete tegemist nii rahaliselt kui palvetades.
Võid helistada saate ajal numbrile 9001777
Nii osutad toetust just sellele saatele.
Võid kasutada ka kontonumbreid mida näed ekraanil peale saadet.
Aitäh toetuse eest ja õnnistust Sinu ellu!
Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin